GiliGold/VAD_KnessetCorpus huggingface dataset:
רועי פולקמן: זה היה בין חברת הכנסת רחל עזריה, יושבת ראש ועדת הרפורמות, לבין חבר הכנסת דוד אמסלם, יושב ראש ועדת הפנים והגנת הסביבה.
רועי פולקמן: זה היה הוויכוח על החוק.
יואב קיש: תבדוק רק עם חבר הכנסת דוד אמסלם שלא נעשה זה, אם אין בעיה.
יואב קיש: אני תמיד בודק.
יואב קיש: ואם כן, אז אנחנו נעשה את זה.
יואב קיש: אז נעבור רגע לנושא תיקון תקנון הכנסת.
יואב קיש: דיון שהתקיים בנושא יוזם ראשון של הצעות חוק.
יואב קיש: אני אזכיר רגע לכולם מה דובר.
יואב קיש: עקב ההתנהלות של חברי הכנסת, הלגיטימית לגמרי, שמחתימים בתור יוזמים ורוצים להיות יוזמים ולא מצטרפים, נוצר מצב שלפעמים יש חילוקי דעות בין היוזמים עצמם לבין עצמם האם לקדם, לא לקדם; הם מסתפקים בתשובה, לא מסתפקים – כל מיני דברים כאלה.
יואב קיש: והוועדה החליטה - - -
<ארבל אסטרחן: לתת מעמד מיוחד - - -
מיקי לוי: יש מגמה של אלה שכותבים, יוזמים ומצטרפים – לא לחתום להם, תדע לך.
מיקי לוי: זה סתם מעליב.
יואב קיש: לא מוכנים לחתום כמצטרפים?
מיקי לוי: כן, מה.
מיקי לוי: ברור לחלוטין שזה שכתב אותה ראשון הוא נותן הטון, - -
איילת נחמיאס ורבין: הוא היוזם, הוא זה - - -
מיקי לוי: - - אבל ברגע שהתחילו לכתוב; נגיד שהיו שניים יוזמים ומצטרפים בעמודה השמאלית – לא חותמים.
<ארבל אסטרחן: לא היה צריך להיות ככה.
<ארבל אסטרחן: היו צריכים להיות מצטרפים.
מיקי לוי: לכן כל מי שבא לי - - -
איילת נחמיאס ורבין: גם בחקיקה תשימי לב, מוחקים את המצטרפים וקובעים יוזמים.
יואב קיש: אז בעיקרון, אבל מה שחשוב להגיד שההצעה שהבאנו לתיקון התקנון, בעצם נותנת מעמד מיוחד לאותו יוזם ראשון - - -
מיקי לוי: אבל אתה מתקן את זה רטרואקטיבית?
יואב קיש: אז על זה הדיון.
יואב קיש: ברור שחייבים לתקן את זה.
מיקי לוי: על זה אין ויכוח.
יואב קיש: על זה אין ויכוח וברור שהיוזם הראשון, יש לו מעמד מיוחד בכל מה שקשור - - -
איילת נחמיאס ורבין: אבל גם בלי התיקון.
יואב קיש: לא, לא, התיקון מחויב.
מיקי לוי: הוא מחויב בשביל לתת לו מעמד מיוחד.
איילת נחמיאס ורבין: בסדר, בסדר, אני מקבלת את זה.
יואב קיש: בלי התיקון זה לא קורה.
יואב קיש: לזה היו הסכמות.
יואב קיש: גם הוצג.
איילת נחמיאס ורבין: בסדר, אני מקבלת את זה.
יואב קיש: בא חבר הכנסת מיקי לוי.
יואב קיש: תציג את ההסתייגות שלך ונדבר עליה.
מיקי לוי: אני רק אומר שאין לי בעיה עם העניין הזה.
מיקי לוי: הבעיה המרכזית שלי שאני לא מוכן רטרואקטיבית.
מיקי לוי: כמו שאנחנו נזהרים מלתקן חוקים רטרואקטיבית, וחלק מהעניין של החוקים בוצעו – לפחות בקדנציה הזו, חוק אחד לכאורה תוקן רטרואקטיבית.
מיקי לוי: אני חושב שאסור ללכת לאחור ולתקן.
מיקי לוי: מה שהיה היה.
מיקי לוי: מהיום והלאה אין לי בעיה עם - - -
יואב קיש: אז אני אשאל אותך שאלה: הרי באנו לתקן פה.
יואב קיש: זה לא חוק, זה תקנות.
מיקי לוי: זה חוק.
מיקי לוי: אני מביא אותו על אותו בסיס.
יואב קיש: אבל אני אגיד לך למה זה שונה, לתפיסתי.
יואב קיש: אני אסביר לך למה.
יואב קיש: אולי אני טועה, אבל אני אסביר לך למה אני חושב שזה שונה.
יואב קיש: זה בא לתקן איזושהי אי בהירות מסוימת שקיימת.
יואב קיש: איזושהי לקונה או לא יודע איך לקרוא לזה.
מיקי לוי: אני מסכים.
יואב קיש: והסכמנו שזה הכיוון שצריך לפעול - - -.
יואב קיש: עכשיו, מה יקרה אם ניתקל באותה בעיה – זה לא חוק.
יואב קיש: זה לא מגיע לך כסף, לא מגיע לך כסף – על חוק שכאילו כבר התחלנו להתנהל?
יואב קיש: הרי זה לא סתם הדיון קורה.
יואב קיש: הדיון קורה בעקבות החוק שחבר הכנסת יאיר לפיד חתם לחבר הכנסת דוד ביטן, וחבר הכנסת יאיר לפיד בתור לא יוזם ראשון רצה להתנהל אחרת מחבר הכנסת דוד ביטן.
יואב קיש: אז בעצם באנו לפתור את - - -.
יואב קיש: אתה אומר: תפתרו את המקרים העתידיים.
יואב קיש: מה שעדיין קיים ב-pipe-line אל תפתרו, זה יישאר בלגן.
יואב קיש: לא נראה לי הגיוני.
מיקי לוי: לא - - - יישאר בלגן?
מיקי לוי: אין שם שום בלגן.
רחל עזריה: זה לא הגיוני.
רחל עזריה: אפשר לעשות תחולה אקטיבית.
רחל עזריה: צריך לעשות את זה אקטיבי - - -
איילת נחמיאס ורבין: של מה?
איילת נחמיאס ורבין: של חקיקה שנמצאת נניח, על חקיקה - - -
רחל עזריה: בואו נגדיר - - -
מיקי לוי: אני לא מסכים.
יואב קיש: אני אגיד לך מה ההיגיון.
יואב קיש: עוד פעם: למה אני לא רואה את הקשר לחוק?
יואב קיש: כי אני אומר: הבעיה שהייתה יכולה להתעורר גם בחוקים אחרים שקיימים, יכולה להמשיך להתעורר.
יואב קיש: מישהו יצטרך להחליט.
יואב קיש: בואו נשמע רגע את היועצת המשפטית ארבל אסטרחן.
מרב מיכאלי: למיטב הבנתי, היועצת המשפטית ארבל אסטרחן:
מרב מיכאלי: מה שכבר נמצא בהליך חקיקה הוא לא רלוונטי לגבי התיקון הזה.
מיקי לוי: זה מה שאני טוען.
מיקי לוי: כמו חברת הכנסת מרב מיכאלי.
מרב מיכאלי: והליך חקיקה זה אומר לא שהוגש, אלא שקודם.
איילת נחמיאס ורבין: הוא טרומי, נגיד.
איילת נחמיאס ורבין: דבר מה.
יואב קיש: בוא נשמע את היועצת המשפטית ארבל אסטרחן.
<ארבל אסטרחן: אני אגיד מה החליטה הוועדה.
<ארבל אסטרחן: מה שהונח על שולחן הכנסת כהצעת הוועדה היה שזה יחול גם על הצעות חוק שהונחו כבר על שולחן הכנסת בכל שלב שהוא.
מרב מיכאלי: שהונחו, בוודאי.
מרב מיכאלי: מה שהונח - - -
מרב מיכאלי: - - - אחרת, זה סתם.
רחל עזריה: זה מייצר חשדנות מטורפת בין חברי הכנסת.
רחל עזריה: אנחנו צריכים לדעת לעבוד ביחד.
יואב קיש: זה לא הגיוני, חבר הכנסת מיקי לוי, אתה מבין?
מרב מיכאלי: לא, אין שום סבירות שזה לא יחול על חוקים - - -
רחל עזריה: אז אי אפשר - - -
יואב קיש: למה שלא יחול על מה שהונח?
מרב מיכאלי: - - - הונח - - -
יואב קיש: תתחיל רק מעכשיו?
מיקי לוי: מאיזה שלב על חוקים שהונחו?
מרב מיכאלי: זה לא - - -
איילת נחמיאס ורבין: מה שחברת הכנסת רחל עזריה אמרה - - -
<ארבל אסטרחן: מהיום שזה יעבור.
<ארבל אסטרחן: מהיום שזה יעבור זה יחול על הכול - - -
איילת נחמיאס ורבין: כל מה שקיבל - - -
יואב קיש: זה חל על הכול.
יואב קיש: זה לא ממש רטרואקטיבי.
יואב קיש: זה לא שעשינו משהו שהוא משנה סדרי עולם.
יואב קיש: פתרנו בעיה.
יואב קיש: פתרנו בעיה, חבר הכנסת מיקי לוי.
יואב קיש: אז נכון שחבר הכנסת יאיר לפיד מפסיד פה.
<ארבל אסטרחן: אולי אומר חבר הכנסת מיקי לוי נכון שיש הצעות שהונחו וחברי הכנסת, כשהם הניחו את זה לפני חצי שנה, לא חשבו שיבוא תיקון התקנון הזה וייתן מעמד מיוחד ליוזם הראשון.
רחל עזריה: מה, והם חשבו - - -
איילת נחמיאס ורבין: אבל זה נכון בכל מקרה - - -
יואב קיש: הם חשבו.
יואב קיש: מי שמחתים ראשון - - -
יואב קיש: זו התחכמות.
<ארבל אסטרחן: זה היה הנוהג - - -
מיקי לוי: אז זהו: מי שמחתים ראשון, זה שלו.
מיקי לוי: זה ידוע.
יואב קיש: נו, אז בדיוק.
<ארבל אסטרחן: נו, אז זהו.
יואב קיש: אז עכשיו, בגלל שחבר הכנסת יאיר לפיד, זה עדיף לו לריב עם, שיהיה לו בחוק הספציפי הזה.
יואב קיש: בוא, מחר זה יכול להיות חוק אחר, שמישהו אחר יהיה מספר שתיים ואתה תהיה אחד והוא יגיד לך, ינסה.
יואב קיש: עזוב, זה לא הגיוני.
יואב קיש: בוא, אני אומר לך: זה - - -
מיקי לוי: טוב.
מיקי לוי: אפשר יהיה להתחכם עם זה תמיד, אין בעיה.
מיקי לוי: לשנות ארבע מילים והכול יהיה בסדר.
איילת נחמיאס ורבין: אז אם אפשר להתחכם עם זה תמיד, אז בכל מקרה בואו ננסה טיפה לנהל סיכונים כדי שאפשר יהיה להתחכם קצת פחות.
מיקי לוי: אני בא לעשות סדר.
איילת נחמיאס ורבין: בהנחת העבודה אני תמיד אומרת: אף פעם לא רטרואקטיבי, אבל במקרה הזה אני מוכרחה להגיד שהשתכנעתי.
<קריאה: זה אקטיבי, זה לא רטרואקטיבי.
<קריאה: זה נקרא - - -
יואב קיש: זה אקטיבי.
איילת נחמיאס ורבין: כן, בסדר.
מיקי לוי: זה רטרואקטיבי לחלוטין.
מיקי לוי: לחלוטין, מה.
יואב קיש: חבר הכנסת מיקי לוי, הצלחנו לשכנע אותך או לא?
מיקי לוי: - - - את לא מסכימה?
מיקי לוי: זה בסדר, אבל זה רטרואקטיבית.
מיקי לוי: מה לעשות.
יואב קיש: בסדר, אבל כי יש פה בעיה, אז זה לא.
יואב קיש: אני שואל אם הצלחנו לשכנע אותך או לא? זו האמת, מה שאני שואל.
מיקי לוי: אני מבין למה הדברים מכוונים.
מיקי לוי: הרי במילא אני אפסיד בהצבעה, אז מוטב לי שאני - - -
<ארבל אסטרחן: אתה יכול לצרף את זה - - -
יואב קיש: לא, לא, זה לא ככה.
יואב קיש: אני מדבר באמת ברמה העניינית.
יואב קיש: כל זה בנושא תקנון.
יואב קיש: אני משתדל לא ללכת - - -
<ארבל אסטרחן: אתה יכול לצרף השגות - - - להצביע עליה במליאה.
מיקי לוי: אני אגיד - - -
יואב קיש: תקשיב, אני לא הולך בתקנון.
יואב קיש: אין לי כוונה כזו.
מיקי לוי: אני אגיד לך מה מוצדק.
מיקי לוי: השאלה אם אני יכול לייחד למה שהוא עבר בטרומית?
מיקי לוי: אם הוא עבר בטרומית הוא כבר התחיל הליך, ואז אני אומר: אוקיי, מה שבמחסנית וקיבלו פ' ונפלו ויבואו עוד פעם, וזה קיבל פ' ונפל – החוק הספציפי הזה.
מיקי לוי: ואני מנסה לדאוג לחברים האחרים.
יואב קיש: אז עזוב את החוק הספציפי הזה.
מיקי לוי: אני מנסה לדאוג לחברים האחרים.
<ארבל אסטרחן: - - - ההצבעה נדחתה.
יואב קיש: ההצבעה נדחתה.
יואב קיש: אז עזוב.
מיקי לוי: ההצבעה נדחתה - - -
יואב קיש: בוא נדבר על דברים שעברו טרומית.
יואב קיש: נניח.
מרב מיכאלי: מה שעבר טרומית זה לא רלוונטי.
מיקי לוי: מה שעבר טרומית התחיל הליך של חוק.
רחל עזריה: כי זה בכל מקרה בדיאלוג עם יושב ראש הוועדה.
<ארבל אסטרחן: לא, זה מאוד רלוונטי.
מרב מיכאלי: מה שעבר טרומית?
איילת נחמיאס ורבין: כי המריבה, את יכולה להיות בקריאה ראשונה.
<ארבל אסטרחן: - - - להסכים לכל מיני דברים מול הממשלה - - -
איילת נחמיאס ורבין: - - - הסתייגויות.
יואב קיש: אי אפשר לקחת את הכוח של החותם הראשון בעניין הזה.
יואב קיש: הוא צריך להיות הבעלים.
<ארבל אסטרחן: - - - מי הבעלים של - - -
רחל עזריה: אז אף אחד לא יחתים אף אחד.
רחל עזריה: זה מה שיקרה.
רחל עזריה: אתה לא תרצה - - -
מיקי לוי: אני מסכים שאי אפשר לקחת את - - -
מרב מיכאלי: זה ברור - - - מהרגע שזה - - -
איילת נחמיאס ורבין: אגב, בעת הזאת נכון להגיד: תשמעו, יש פה בעיות.
איילת נחמיאס ורבין: תשמעו, צריך להגיד.
איילת נחמיאס ורבין: אני בעיקרון מסכימה למה שאתם מבקשים, אבל אני רוצה רגע להגיד משהו בזהירות, ואני חושבת שחשוב שזה ייאמר אפילו בשביל הפרוטוקול.
איילת נחמיאס ורבין: קודם כל, צריך להגיד שבמיוחד חברי הכנסת מהאופוזיציה נמצאים בסיטואציה הכי מסובכת בהקשר הזה, משום שאנחנו הרבה פעמים מביאים חקיקה ומוצאים את עצמנו מחויבים להחתים, ומוכרחה להגיד שלפעמים, לא עליי באופן אישי, אבל אני ראיתי לחצים מהקואליציה שמאלצים במידה רבה להחתים חבר כנסת מהקואליציה כחותם ראשון כדי שזה כאילו יהיה - - -
יואב קיש: כחותם ראשון?
מיקי לוי: כן, כן, כן.
איילת נחמיאס ורבין: כן, כן, כן, כן.
מיקי לוי: אתה רוצה?
מיקי לוי: אני אתן לך דוגמא.
איילת נחמיאס ורבין: אני רוצה להגיד את זה אפילו בשביל הפרוטוקול.
יואב קיש: אף פעם לא באו אליי ואמרו לי: בוא תהיה ראשון.
יואב קיש: אולי רק לחבר הכנסת דוד ביטן אתם עושים את זה.
מיקי לוי: לא, לא, לא.
איילת נחמיאס ורבין: עושים את זה לנו, לא אנחנו עושים את זה לאחרים.
מיקי לוי: אני אתן לך דוגמה.
מיקי לוי: חברת הכנסת איילת נחמיאס ורבין תסיים, אני אתן דוגמה.
איילת נחמיאס ורבין: עדיין לא הזדמן לי להחתים.
איילת נחמיאס ורבין: בעצם, על חוק אחד.
איילת נחמיאס ורבין: יש פה אישיו עם החותם הראשון.
איילת נחמיאס ורבין: היועצת המשפטית ארבל אסטרחן חייכה כי זה לא נשמע מופרך.
איילת נחמיאס ורבין: יש פה אישיו עם החותם הראשון, במיוחד בפוזיציה של האופוזיציה, בסדר?
איילת נחמיאס ורבין: נשמע מצחיק "הפוזיציה של האופוזיציה", אבל זאת האמת.
איילת נחמיאס ורבין: כדי להיות מסוגל להעביר חקיקה בכנסת אתה מוצא את עצמך נדחק להיות לא היוזם – אני לא יודעת אם זה במיוחד בקואליציה הזאת או בכלל – ואתה נותן.
איילת נחמיאס ורבין: למעשה, אתה נותן את הזכות להיות ראשון לחבר כנסת מהקואליציה כדי שיהיה יותר סיכוי להעביר את זה בוועדת השרים.
איילת נחמיאס ורבין: ואי אפשר.
איילת נחמיאס ורבין: לכן אני אומרת: גם אם אני מסכימה למה שאתה הבאת כתיקון תקנון, זה חייב להיאמר, לפחות לפרוטוקול, שיש פה כל מיני אילוצים שהם רחוקים מלהיות אידיאליים.
איילת נחמיאס ורבין: המקרה הזה כמובן, המקרה בין חבר הכנסת יאיר לפיד לחבר הכנסת דוד ביטן הוא מאוד-מאוד-מאוד קיצוני והוא לא טיפוסי להתנהלות של הכנסת.
איילת נחמיאס ורבין: אני לא ראיתי הרבה פעמים שיוזמים ראשונים מתחילים לריב ביניהם אם מעלים, מקדמים, לא מקדמים - - -
אורן אסף חזן: לא, זה קרה, זה קרה.
אורן אסף חזן: זו פעם שלישית כבר בכנסת.
איילת נחמיאס ורבין: אז אני לא יודעת.
איילת נחמיאס ורבין: בכל מקרה, בסערה כזאת - - -
אורן אסף חזן: זה קרה גם עם חבר הכנסת יוסי יונה - - -.
אורן אסף חזן: זו פעם שלישית.
איילת נחמיאס ורבין: לכן, אני חושבת שצריך לראות איך, עם כל החשיבות של זה, כן צריך לתת פה איזשהו - - -
יואב קיש: אני יכול להגיד לך דבר אחד: קודם כל, ההתנהלות של מה שאמרת לי, שחברי כנסת מהאופוזיציה, על חוקים שלהם מחתימים ראשון מישהו מהקואליציה – טעות.
יואב קיש: לא צריך להיות, לא מכובד ולא נכון.
<קריאה: אבל זה קורה.
יואב קיש: אם זה קורה זה לא טוב.
מיקי לוי: אין סיכוי.
מיקי לוי: יש משהו שאתה מאמין בו.
איילת נחמיאס ורבין: ואתה נורא רוצה להעביר אותו.
מרב מיכאלי: יש עכשיו דוגמה חיה, שזה דווקא לא בהתנדבות של חברת כנסת מהאופוזיציה, על החוק להפללת לקוחות בזנות.
מרב מיכאלי: זה תנאי של הממשלה שחברת הכנסת שולי מועלם רפאלי תהיה חתומה לפני חברת הכנסת זהבה גלאון, למרות שזה חוק שחברת הכנסת זהבה גלאון מקדמת ארבע כנסות.
יואב קיש: לא בסדר.
מרב מיכאלי: אבל זה התנאי שלהם - - -
יואב קיש: מי שם את זה?
יואב קיש: שרת המשפטים?
מרב מיכאלי: כנראה שכן.
יואב קיש: זה לא בסדר.
מרב מיכאלי: אבל זה דבר שצריך להיאמר לפרוטוקול.
יואב קיש: - - - זה לא מקובל.
מיקי לוי: אני אגיד לך: חבר כנסת מהאופוזיציה, בהמשך למה שאמרה חברת הכנסת מרב מיכאלי - - -
איילת נחמיאס ורבין: - - - הבעיות שלו - - -
אורן אסף חזן: זה מה שנקרא גניבת דעת.
מרב מיכאלי: וחברת הכנסת שולי מועלם רפאלי בעצמה אמרה: לא רוצה להיות חתומה ראשונה, זה לא ראוי.
יואב קיש: נכון, אבל את צודקת.
מרב מיכאלי: אבל זה חד משמעית תנאי של שרת המשפטים.
יואב קיש: אני לא מכיר.
יואב קיש: אנחנו שומעים פה אמירה שלך שאני לא יודע מה שומעים בצד השני.
איילת נחמיאס ורבין: אדוני היושב ראש, אני לא העליתי את זה סתם - - -
מרב מיכאלי: אין לי צד פה, אתה יודע.
יואב קיש: לא, יש לך צד.
מיקי לוי: אדוני היושב ראש, זה לא פשוט כמו שאנחנו שמים את זה.
מיקי לוי: אני אתן לך שתי דוגמאות.
מיקי לוי: אני ביקשתי לקדם אי רישום פלילי על אלה שנפתח להם תיק ונסגר כתוצאה מחוסר ראיות או חוסר עניין לציבור.
יואב קיש: זה חבר הכנסת דוד אמסלם - - -
מיקי לוי: זו הכנסת השנייה שאני מקדם את זה.
מיקי לוי: צלצל אליי חבר הכנסת דוד אמסלם ואמר לי: חבל, זה ייפול, תמשוך.
מיקי לוי: משכתי.
מיקי לוי: הוא הגיש ואני נצמדתי אליו.
מיקי לוי: אבל אלה חוקי המשחק כנראה בין קואליציה לאופוזיציה.
מיקי לוי: אני הייתי בצד השני.
יואב קיש: אז זה שונה קצת.
אורן אסף חזן: לא, זה שונה.
איילת נחמיאס ורבין: זה שונה.
איילת נחמיאס ורבין: כי בהצמדה אתה עדיין - - -
יואב קיש: אתה צודק במה שאמרת, אבל זה שונה.
יואב קיש: היית הראשון.
יואב קיש: גם הוא מזכיר את זה שהיית הראשון.
מיקי לוי: נכון, נכון.
יואב קיש: אבל זה לא אותו הדבר כמו - - -
מיקי לוי: ביושרו הוא הזכיר את זה שאני הייתי הראשון.
יואב קיש: לא, חייבים להזכיר.
אורן אסף חזן: בהצמדה אתה עדיין ראשון - - -
איילת נחמיאס ורבין: אבל בהצמדה עדיין יש לך את הבמה - - -
מיקי לוי: אבל אתם לא מבינים שזה נפל כבר במושב הקודם וזו הייתה פעם נוספת, אבל זה חלק מהמשחק.
מרב מיכאלי: לא, זה - - - לא בסדר.
מיקי לוי: נכון, אבל אין כנראה - - -
יואב קיש: חבר הכנסת מיקי לוי, אני אגיד לך מקרה אחר: אני רשמתי הצעת חוק, החתמתי עליה חברי כנסת, הצעת חוק של העלאת קצבת שר"ם ביחד עם העלייה של שכר המינימום.
יואב קיש: למה שר"ם?
יואב קיש: שר"ם זה מי שיש לו מטפל שמקבל.
יואב קיש: החתמתי את חברת הכנסת קארין אלהרר, היא האחרונה החתומה אצלי בחוק.
יואב קיש: אני הייתי בדיונים עם משרד האוצר להשיג תקציב.
יואב קיש: הצלחתי פחות.
יואב קיש: חברת הכנסת קארין אלהרר לקחה את החוק שלי, מילה במילה, כתבה גם חבר הכנסת יואב קיש והציגה את זה כחוק שלה.
יואב קיש: ולא רק זה.
יואב קיש: כשביקשתי ממנה: תדחי כבר, אנחנו בשלב לסגור – רצתה שזה ייפול במליאה.
יואב קיש: אז בוא.
יואב קיש: אתה מבין, משחקים יש משני הצדדים.
מיקי לוי: כן, משחקים יש משני הצדדים.
יואב קיש: אז בוא לא נגיד שאנחנו צדיקים גדולים פה.
יואב קיש: אני רוצה לחזור רגע לעניין, אנחנו צריכים להתקדם, חברים.
מרב מיכאלי: אני רוצה - - -
יואב קיש: מילה אחרונה, חברת הכנסת מרב מיכאלי.
מרב מיכאלי: במילה אחרונה אני אגיד שהדבר הנכון לא היה לעשות שינוי תקנון בעיניי, אלא באמת להוקיע את מי שעושה ניצול לרעה של נוהגים בכנסת מאז ומעולם - - -
יואב קיש: אבל במקרה של חברי הכנסת יאיר לפיד ודוד ביטן, למשל, מה נכון לעשות?
יואב קיש: לא הייתה הגדרה.
יואב קיש: נו, זה מה שאני אומר.
מרב מיכאלי: אני אומרת: אבל היה פה ניצול.
מרב מיכאלי: זה היה פה ברור שזה abuse, שזה ניצול לרעה - - -
יואב קיש: שמי עשה abuse?
מרב מיכאלי: חבר הכנסת יאיר לפיד.
איילת נחמיאס ורבין: חבר הכנסת יאיר לפיד.
מרב מיכאלי: זה היה ברור לגמרי.
מרב מיכאלי: מה השאלה.
יואב קיש: לתפיסתו לא.
מרב מיכאלי: איך לא - - -?
מרב מיכאלי: אף אחד לא - - -
מיקי לוי: לא, לא.
מיקי לוי: אני אגיד לך מה: זה היה אישיו פוליטי מרכזי ביותר.
מיקי לוי: זה פחות נוגע לחבר הכנסת יאיר לפיד אם החוק יירשם עליו או לא.
מיקי לוי: זה היה אישיו פוליטי.
מרב מיכאלי: - - - אדוני היושב ראש, להגיד לך ברצינות: זו הקלאסיקה של bad cases make bad law.
מרב מיכאלי: בגלל מקרה אחד, ממש מכוער במיוחד, אנחנו יכולים לעשות שינוי בתקנון שכאילו לא בטוח שהוא אפילו לטובה.
מרב מיכאלי: בגלל שהוא יהיה קשיח מדי.
יואב קיש: אבל ראינו שהמצב יגיע.
רחל עזריה: מתי זה ייפגע?
מרב מיכאלי: בדיוק כמו שאומרת חברת הכנסת איילת נחמיאס ורבין: אם יש הסכמה - - -
רחל עזריה: אם אין ברירה ולתת למישהו מהקואליציה, ואז מישהו - - -
מרב מיכאלי: כשרוצים - - -
איילת נחמיאס ורבין: עכשיו, תשמעי - - -: אני הייתי בפוזיציה הזאת ואני גם עושה את זה, אני עדיין עושה את זה בלב שלם.
איילת נחמיאס ורבין: זאת אומרת, החוק יותר חשוב, אבל עדיין - - -
יואב קיש: אגב, זה גם פוגע בחופש שלנו.
יואב קיש: כי יש מקרים שוועדת השרים, למשל, "תוקעת" אותנו ואנחנו רוצים שמישהו מהאופוזיציה יעלה את זה, ואז אתה - - -
מרב מיכאלי: אבל כן, בהסכמה הכול אפשר.
מרב מיכאלי: אבל תראי, באמת, יש את החוק – החוק של מחלת ימי ילד, שאני החתמתי את חבר הכנסת רועי פולקמן.
מרב מיכאלי: ואז אתם אמרתם לחבר הכנסת רועי פולקמן, לא לי: אין מצב, רק תגיש את זה מחדש, יחד עם חברת הכנסת רחל עזריה, וזה תלוי בהתקדמות של זה.
מרב מיכאלי: אז תמיד אפשר ללכת מסביב ולעשות כל מיני דברים.
מרב מיכאלי: אני לא בטוחה - - -
רחל עזריה: יכול להיות שאפשר להגדיר ששני חותמים זה מעמד אחר, ואז זה פותר את בעיית - - -
יואב קיש: לא, אי אפשר, אי אפשר, חברת הכנסת רחל עזריה.
יואב קיש: ואז את בדיון בין שני החותמים האם - - -
רחל עזריה: הבנתי, הבנתי, הבנתי.
<ארבל אסטרחן: הראשון יכול להסכים לתת - - -
יואב קיש: מישהו צריך לתת את ההחלטה.
<ארבל אסטרחן: אפשרנו לראשון להסכים שיוזם אחר יקדם ויעשה.
יואב קיש: טוב, חברים, אנחנו מסכמים את הדיון.
יואב קיש: ראשית, אני חייב להגיד שאני רוצה שאת הנושא שהעלית פה, שחברי כנסת של האופוזיציה מחתימים חברי כנסת של הקואליציה ראשונים כאיזשהו תנאי להתקדמות – בעיניי, זה לא ראוי.
מיקי לוי: אם אתה מאמין במשהו ורוצה שהוא - - -.
מיקי לוי: אני לא רואה בזה בעיה.
יואב קיש: לא, אז בסדר.
מיקי לוי: אני עושה את זה לא אחת - - -
יואב קיש: בסדר, אבל אם אתה נותן לא כשמכריחים, אתה מבין?
יואב קיש: - - - אז זה - - - אחרת.
מיקי לוי: כשמכריחים זה טעם לפגם.
יואב קיש: מבחינת שיתוף פעולה אין שום בעיה.
יואב קיש: כל מה שנעשה בהסכמה זה טוב, אבל כשזה נעשה כהכרח, כי אם זה לא ואם זה כן, מה שהעלתה פה חברת הכנסת מרב מיכאלי, נשמע לי מקרה רע מאוד.
יואב קיש: והנה, עובדה שחברת הכנסת שולי מועלם רפאלי עצמה מתנגדת לדבר הזה, ואני חושב שזה רע מאוד.
מיקי לוי: זה יפה.
יואב קיש: אז ללא קשר לזה, חבר הכנסת מיקי לוי, ופה אני עובר להסתייגות שלך: אני חושב שלא נכון לקבל אותה.
יואב קיש: אני מקווה שאתה מסכים והשתכנעת.
יואב קיש: ואני מעלה את זה - - -
יואב קיש: אתה מסכים?
יואב קיש: אז בעצם הוא מוריד.
יואב קיש: אנחנו מצביעים או שהוא מוריד את ההסתייגות?
מיקי לוי: מוריד.
יואב קיש: אז סיימנו עם הנושא.
<ארבל אסטרחן: אז לא צריך.
<ארבל אסטרחן: יועבר למליאה להצבעה.
יואב קיש: יעבור למליאה להצבעה.
יואב קיש: הצעת חוק חסימת קו טלפון של ספק שירותי מין, התשע"ז-2017 (פ/3729/20)>
מרב מיכאלי: עוד יש לי הסכמות אצל היושב ראש.
מרב מיכאלי: האם תהיה מוכן בבקשה לדון בחוק שלנו, של ניתוק קווי טלפון, לפני שילך להסכמות אצל היושב ראש?
יואב קיש: מה אתן רוצות לעשות עם זה?
מרב מיכאלי: להעביר אותו לוועדה לקידום מעמד האישה ולא לוועדת החוקה, חוק ומשפט, משני טעמים - - -
יואב קיש: ומה חברת הכנסת יוליה מלינובסקי רוצה?
<רומן גרביץ': - - - הערה פשוטה: היום בוועדת השרים לחקיקה עולה הצעת חוק ממשלתית של השר גלעד ארדן - - -
יואב קיש: חברת הכנסת יוליה מלינובסקי מגיעה לפה?
<רומן גרביץ': לא.
יואב קיש: היא לא תגיע?
יואב קיש: אין נציג שלכם פה, בוועדה?
יואב קיש: אז אתה תדבר.
מרב מיכאלי: אני אגיד מדוע.
יואב קיש: אנחנו לא נכנסים לדיון, כי אני רוצה לעשות את זה יחד עם ישראל ביתנו.
יואב קיש: אני לא אעשה את זה רק כשאת פה.
מרב מיכאלי: מר רומן גרביץ' פה.
יואב קיש: אז מר רומן גרביץ', אתה מייצג את ישראל ביתנו בעניין?
<רומן גרביץ': כן.
יואב קיש: אז בוא שב.
יואב קיש: תפוס כיסא ונשמע ממך גם ואז נעשה את הדיון.
יואב קיש: אבל תני לי להצביע על נושא מספר 2.
יואב קיש: על נושא מספר 2 יש הסכמות.
יואב קיש: אני רק רוצה להצביע על זה.
יואב קיש: חברים, סעיף 2 – הצעת חוק התכנון והבנייה (פ/3029/20) של חבר הכנסת רועי פולקמן.
יואב קיש: הכוונה שתעבור לוועדת הרפורמות בראשות חברת הכנסת רחל עזריה.
יואב קיש: יש לזה הסכמה של יושב ראש ועדת הפנים והגנת הסביבה, חבר הכנסת דוד אמסלם, ואני מעלה את זה להצבעה.
יואב קיש: נמנעים – אין הצעת חוק התכנון והבנייה (תיקון - דיור בהישג יד), התשע"ו-2016 (פ/3029/20) תועבר לדיון בוועדת הרפורמות.
יואב קיש: מבחינתך זה בסדר לדון בזה עכשיו למרות שאין - - -?
יואב קיש: אז בבקשה, חברת הכנסת מרב מיכאלי ואחרי זה מר רומן גרביץ'.
מרב מיכאלי: הסיבה היא פשוטה.
מרב מיכאלי: יגיד מר רומן גרביץ' בצדק: תגיע הצעה ממשלתית.
מרב מיכאלי: אנחנו מראש ידענו שתגיע.
מרב מיכאלי: אנחנו מחכות להצעה הממשלתית.
<רומן גרביץ': ואנחנו מחויבים לה.
מרב מיכאלי: מאה אחוז, ואנחנו נעבוד ביחד, אבל אני רוצה שגם ההצעה הממשלתית תבוא לוועדה לקידום מעמד האישה, ואני אסביר מדוע: ועדת החוקה, חוק ומשפט פקוקה בצורה מטורפת.
מרב מיכאלי: התור בוועדת החוקה, חוק ומשפט הוא, באמת, אינסופי.
מרב מיכאלי: יש שם, וזה לא יגיע לדיון עכשיו.
מרב מיכאלי: זה דבר שמחכה כבר שנתיים.
מרב מיכאלי: מיום שנכנס השר לביטחון הפנים לתפקידו, הוא ואנחנו מדברים על הדבר הזה.
מרב מיכאלי: ובוועדה לקידום מעמד האישה יש התמחות בכל מה שקשור לזנות ואין שום סיבה שזה לא יתנהל שם.
יואב קיש: את הדיון הזה צריך לעשות מול הממשלה.
יואב קיש: מה שאני מוכן, אם אתם רוצים - - -
מרב מיכאלי: חבר הכנסת דוד ביטן אמר לי שאין לו בעיה.
<רומן גרביץ': בוא נדחה את הדיון.
יואב קיש: אני מוכן לדחות את הדיון.
יואב קיש: לא אחליט עכשיו.
יואב קיש: הרי נעשה את זה כשתבוא הממשלתית.
יואב קיש: אתם לא תתקדמו במילא.
מרב מיכאלי: אז נעשה את זה ביחד.
יואב קיש: אז נעשה ביחד את שתי ההצעות והממשלתית, ואני דוחה את ההחלטה.
רחל עזריה: אם רוצים, אפשר לעשות את זה בוועדה - - -
יואב קיש: בסדר, חברת הכנסת מרב מיכאלי?
יואב קיש: ומתואם על כל הצדדים שאנחנו מחכים בסבלנות שתגיע הממשלתית.
יואב קיש: שלא פתאום תתחילו - - -
<רומן גרביץ': מה שהשר לביטחון הפנים - - -
מרב מיכאלי: זה צריך להידון ביחד בכל מקרה.
מרב מיכאלי: אין ויכוח על זה.
<ארבל אסטרחן: כשתגיע הממשלתית צריך לנסות לדאוג שזה יגיע לכאן.
יואב קיש: זה בטוח יהיה.
מרב מיכאלי: אני אדאג לזה.
יואב קיש: הוויכוח יהיה.
יואב קיש: ואם לא יהיה ויכוח, אם הממשלתית תלך לאן-שהוא, אז גם האחרות יוצמדו מיד - - -
<רומן גרביץ': מה שהשר לביטחון הפנים יבקש בסופו של דבר.
יואב קיש: חבר הכנסת אורן חזן, אנחנו העלינו את זה לדיון כמה וכמה פעמים.
יואב קיש: אנחנו בהצעת חוק הדגל, הסמל והמנון המדינה (פ/3323/20) של חבר הכנסת אורן חזן.
יואב קיש: באיזה ועדות הציעו את זה?
יואב קיש: הפנים והגנת הסביבה - - -
אורן אסף חזן: וועדת החוקה, חוק ומשפט.
יואב קיש: אתה לא היית בישיבה ומישהו כנראה אמר סתם הוועדה למאבק בנגעי הסמים והאלכוהול.
יואב קיש: כנראה מישהו רצה לתקוע אותך.
אורן אסף חזן: לא, זה היה במליאה, במליאה.
איילת נחמיאס ורבין: פשוט רצו שזה יגיע לוועדת הכנסת, כנראה.
אורן אסף חזן: זה היה במליאה - - -
איילת נחמיאס ורבין: פשוט רצו שזה יגיע לוועדת הכנסת.
אורן אסף חזן: רצו שזה יגיע.
אורן אסף חזן: אני ביקשתי את ועדת החוקה, חוק ומשפט.
אורן אסף חזן: חבר הכנסת דוד אמסלם אמר ועדת הפנים והגנת הסביבה, והערבים צעקו הוועדה למאבק בנגעי הסמים והאלכוהול.
יואב קיש: ומה דעתו של חבר הכנסת דוד אמסלם.
יואב קיש: למה אתה לא רוצה את זה בוועדת הפנים והגנת הסביבה?
אורן אסף חזן: בוועדת החוקה, חוק ומשפט זה ירוץ יותר מהר.
אורן אסף חזן: הרצנו שם כבר כמה שינויים בחוק הדגל והסמל.
אורן אסף חזן: זו הסיבה היחידה פשוט.
יואב קיש: איפה הנציגים של חבר הכנסת דוד אמסלם?
יואב קיש: יש פה מישהו?
אורן אסף חזן: אין משהו קריטי.
<אתי בן יוסף: הם בישיבה - - -
יואב קיש: אתה דיברת עם חבר הכנסת דוד אמסלם?
אורן אסף חזן: אתה רוצה שאני אדבר איתו עכשיו?
יואב קיש: הוא בישיבה.
יואב קיש: אני אבקש - - -
אורן אסף חזן: כי אני לא יודע אם זה קריטי לו.
אורן אסף חזן: אני לא יודע - - -
יואב קיש: זהו, אני פשוט רוצה לבדוק כמה זה.
<אתי בן יוסף: תשאלי.
<אתי בן יוסף: הנה, היא תשאל.
<קריאה: מנהלת הוועדה?
יואב קיש: כן, מנהלת הוועדה.
יואב קיש: תגידי אם הוא ביקש.
יואב קיש: אני לא יודע אם הוא ביקש, אבל על ההצעה של - - -
אורן אסף חזן: מישהו צעק ועדת הפנים והגנת הסביבה.
אורן אסף חזן: יכול להיות שזה לא היה הוא.
אורן אסף חזן: אני דווקא זוכר שזה כן היה הוא, אבל אני לא חושב שזה משהו אקוטי מבחינתו.
יואב קיש: אז נבדוק את זה ונחזור.
יואב קיש: אז תיכף נחזור, חבר הכנסת אורן חזן, לנושא שלך.
יואב קיש: אנחנו בנושא 7, חברת הכנסת איילת נחמיאס ורבין.
יואב קיש: הצעה לסדר היום בנושא מחדל ההתנהלות הבנקאי במקרה של פישמן.
יואב קיש: הצעת חברת הכנסת איילת נחמיאס ורבין.
יואב קיש: אז יש הצעה להקים ועדה מיוחדת לעניין מסוים, ששם הוועדה: הוועדה לבחינת תנאי קבלת אשראי במשק וגביית חובות.
<ארבל אסטרחן: זו תהיה הוועדה המיוחדת לבחינת - - -
יואב קיש: זו תהיה הוועדה לבחינת תנאי קבלת אשראי במשק וגביית חובות מלווים גדולים.
יואב קיש: סמכויות הוועדה - - -
<ארבל אסטרחן: - - - הוועדה תדון בעניינים - - -.
<ארבל אסטרחן: זה שם נורא ארוך.
יואב קיש: שם ארוך.
יואב קיש: אתם לא יכולים לקצר אותו?
<ארבל אסטרחן: פשוט זה יהיה הלוגו וזה מאוד ארוך.
איילת נחמיאס ורבין: אני ניסיתי.
איילת נחמיאס ורבין: המטרה שלי הייתה לנסות למסגר את זה כדי שלא יבואו ויגידו שאני אימפריאליסטית.
רועי פולקמן: אני רק אגיד - - - תשובות לחברת הכנסת איילת נחמיאס ורבין ובאמת זה עלה, זה כבר תקופה, ובאמת חברת הכנסת איילת נחמיאס ורבין - - - היטב את העניין וזה לא עניין - - -
איילת נחמיאס ורבין: וגם הייתי סבלנית.
רועי פולקמן: והיית סבלנית מאוד, אבל העמדה שלנו היא - - - בוועדת משנה בוועדת הכלכלה.
רועי פולקמן: לא ועדה מיוחדת.
יואב קיש: עוד פעם.
רועי פולקמן: שתוקם ועדת משנה בוועדת הכלכלה - - -.
רועי פולקמן: תוקם ועדת משנה.
רועי פולקמן: אנחנו מוכנים שתהיה ועדה כזאת, אבל שהיא תוקם בוועדת הכלכלה כוועדת משנה של ועדת הכלכלה ולא כוועדה מיוחדת.
איילת נחמיאס ורבין: קודם כל, זה לא נושא שהוא של ועדת הכלכלה.
איילת נחמיאס ורבין: נושא של ועדת הכספים.
יואב קיש: לא היה סיכום?
איילת נחמיאס ורבין: תראה, אני הלכתי הלוך וחזור.
איילת נחמיאס ורבין: סליחה, אני רוצה להגיד משהו, כי עם כל הכבוד - - -
רועי פולקמן: אלא אם מר נדב שיינברגר - - -